als_Latn dik_Latn sag_Latn
Një foto e postuar në rrjetin social facebook në të cilën shihen libra të shpërndarë pa ndonjë rregull në Shkollën Fillore "Astrit Bytyqi" në Ferizaj, e ka nxitë reagimin e drejtorit të Drejtorisë së Arsimit në Ferizaj, Muhamet Halili, i cili ka sqaruar opinionin ferizajas se librat e shpërndara në shkollën “Astrit Bytyqi” në Ferizaj, kanë qenë tekste të para tri viteve.
Drejtues të arsimit në Ferizaj mohuan zërat se fillim viti shkollor në këtë komunë ka nisur pa organizim të denjë. Ata arsyetuan edhe rrëmujën e krijuar me tekste në shkollën “Astrit Bytyçi”. Drejtori Halili shpjegoi se kanë intervenuar menjëherë për të sanuar gjendjen, për të cilën nuk kanë qenë në dijeni.
“Realiteti është se tekstet mësimore i kemi vendosur në Gjimnazin “Shaban Hashani”, në sallën e edukatës fizike dhe ato të cilat janë publikuar nëpër televizione dhe uebsajte të ndryshme, ato tekstet janë në shkollën “Astrit Bytyqi”, që janë para tri vite që do të thotë janë tekste të vjetra”, ka thënë Halili, duke shtuar se si drejtori kanë angazhuar të gjithë zyrtarët që të bëjnë një verifikim të gjendjes dhe një raport lidhur me këtë situatë.
Drejtori Halili fajësoi ish -qeverinë, për të cilën tha se nuk është marrë me ato tekste më të vjetra se 3 vjet, ndërsa ka porositur vazhdimisht tekste të reja.
“Kanë qenë tekste te vjetra dhe drejtorët e shkollave nuk i kanë marr më herët. Ne si drejtori e kemi kryer punën edhe ditëve të vikendeve në mënyrë që secila shkollë të pajiset me tekstet të reja, ato të cilat i keni parë në shkollën “Astrit Bytqyi”, do të mundohemi t’i bartim dhe t’i sistemojmë në një vend të sigurt. Ato tekste janë të para tri viteve ku qeveria e kaluar nuk është marr me këtë rast për t’i shpërndarë , por ka bërë kërkesa gjithë herë të reja. Në këtë rast ne do të bëjmë regjistrimin e të gjitha teksteve dhe të paraqesim një raport në mënyrë që viteve të ardhshme t’i bartim ato tekste nëpër shkolla”, është shprehur i pari i arsimit, Muhamet Halili.
Megjithatë, udhëheqësi i arsimit në Ferizaj, tha se me të parë nxënës e staf teknik duke shpërndarë tekste të vjetra, kuptuan që kjo po ndodh ngase në shkollën “Astrit Bytyçi” po bëhet renovim.
Merret vesh se Drejtoria e Arsimit po përkujdeset që çdo nxënës të pajiset me tekste shkollore.
Autoritetet thanë se kanë bërë porosi në bazë të kërkesave të shkollave. Shtuan se do të vonohet pak vetëm libri i klasës së nëntë i gjuhës angleze.
Ndalohet rreptësisht marrja dhe shpërndarja ne media, portale. .. pa autorizim paraprak me shkrim nga A.P.L. KosovaPress.
Kontakt: parapagimi@kosovapress.com, tel: +37744966167.
Të gjitha të drejtat e rezervuara nga A.P.L. KosovaPress- COPYRIGHT
Ministria e Bujqësisë, Pylltarisë dhe Zhvillimit Rural do të vazhdojë të mbështesë gratë...
Gjatë rritjes së fotografisë është shumë e rëndësishme se çfarë do të shihni. Janë dy...
Miss Britania Shelby Tribble nga Plymouthi është përballur së fundmi me kritikat e përdoruesve...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn